**D I S P O Z I Ţ I A**

**nr. 206 din 28 aprilie 2021**

**privind emiterea acordului Judeţului Cluj, în calitate de proprietar al**

**imobilelor identificate în cărţile funciare nr. 281585 şi 336782 Cluj-Napoca,**

**pentru realizarea obiectivelor de investiţii "Amenajare parcare auto pe**

**terenul adiacent depozitului de carburanţi din incinta Aeroportului Internaţional Avram Iancu Cluj R.A." şi "Clădire remiză PSI, dotată şi utilată, acces, branşamente şi racorduri la reţelele de utilităţi urbane"**

Preşedintele Consiliului Judeţean Cluj,

Analizând referatul comun al Direcției Juridice și al Arhitectului Șef cu nr. 11762/12283/20.04.2021, privind emiterea acordului Județului Cluj, pentru realizarea lucrărilor de amenajare parcare auto pe terenul adiacent depozitului de carburanţi din incinta Aeroportului Internaţional Avram Iancu Cluj R.A. şi construire clădire remiză PSI, dotată şi utilată, acces, branşamente şi racorduri la reţelele de utilităţi urbane, pe terenurile identificate prin numerele . cad. 281585 şi 336782 Cluj-Napoca,

Având în vedere:

* adresele Aeroportului International Avram Iancu Cluj R.A. nr. 3083/26.03.2021 şi 3099/26.03.2021, înregistrate la Consiliul Judeţean Cluj sub nr. 11762/02.04.2021 şi 12283/01.04.2021;
* Certificatele de urbanism nr. 289/04.03.2021 şi 290/04.03.2021, emise de Preşedintele Consiliului Judeţean Cluj;
* Hotărârea Consiliului de administrație al Aeroportului Internaţional Avram Iancu Cluj RA cu nr. 3.4/23.03.2021 privind aprobarea proiectului Bugetului de venituri şi cheltuieli pe anul 2021,

În conformitate cu prevederile:

* art. 173 alin. (1) lit. d), alin. (6) lit. b) art.190 alin. (4), art. 191 alin. (6) lit. b) și d), art. 287 lit. b), art. 298-300 din Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* art. 2^1 lit. d), art. 5 (1), art. 7 alin. (1), lit. d) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
* Titlul VI – Proprietatea publică din Legea nr. 287/2009 privind Codul civil republicată, cu modificările şi completările ulterioare;
* Ordonanţei de Urgenţă nr. 109/2011 privind guvernanţa corporativă a întreprinderilor publice, cu modificările şi completările ulterioare;
* art. 20 lit. d) din Ordinul nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, cu modificările şi completările ulterioare;
* anexei nr. 28 la Hotărârea Consiliului Judeţean Cluj nr. 143/2008 privind însuşirea Inventarului bunurilor care aparţin domeniului public al judeţului Cluj, cu modificările şi completările ulterioare;
* Hotărârii Consiliului Judeţean Cluj nr. 181/2012 privind mandatarea Preşedintelui Consiliului Judeţean Cluj pentru emiterea acordului Judeţului Cluj, în calitate de proprietar al imobilelor aflate în domeniul public sau privat, conform prevederilor

Legii privind autorizarea executării lucrărilor de construcţii nr. 50/1991, republicată, cu modificările şi completările ulterioare;

* Hotărârii Consiliului Judeţean Cluj nr. 22/20.02.2020 privind aprobarea Bugetului de venituri şi cheltuieli pe anul 2020 al Aeroportului Internaţional Avram Iancu Cluj R.A.;
* Hotărârii Consiliului Judeţean Cluj nr 199/30.10.2020 privind aprobarea Bugetului de venituri şi cheltuieli pe anul 2020, rectificat, al Aeroportului Internaţional Avram Iancu Cluj R.A.,

În temeiul drepturilor conferite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ,

**D I S P U N E:**

**Art. 1.** Se emite acordul Judeţului Cluj, în calitate de proprietar al imobilului situat în Municipiul Cluj-Napoca, str. Traian Vuia nr. 149, înscris în cartea funciară nr. 281585 Cluj-Napoca, pentru realizarea obiectivului de investiții "Amenajare parcare auto pe terenul adiacent depozitului de carburanţi din incinta Aeroportului Internaţional Avram Iancu Cluj R.A." pe terenul cu număr cadastral 281585 Cluj-Napoca.

**Art. 2.** Se emite acordul Judeţului Cluj, în calitate de proprietar al imobilului situat în Municipiul Cluj-Napoca, str. Traian Vuia nr. 149identificat în cartea funciară nr. 336782 Cluj-Napoca, pentru realizarea obiectivului de investiții "Clădire remiză PSI, dotată şi utilată, acces, branşamente şi racorduri la reţelele de utilităţi urbane" pe terenul cu număr cadastral 336782 Cluj-Napoca.

**Art. 3.** Prezentul acord se emite în vederea depunerii documentaţiei pentru autorizarea executării lucrărilor de construcţii, în conformitate cu dispoziţiile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Urbanism şi Amenajarea Teritoriului și Aeroportul International Avram Iancu Cluj R.A.

**Art. 5.** Prezenta dispoziţie se comunică prin email, Aeroportului International Avram Iancu Cluj R.A., Direcţiei Urbanism şi Amenajarea Teritoriului, precum şi Prefectului Judeţului Cluj.

**CONTRASEMNEAZĂ:**

**PREŞEDINTE, SECRETAR GENERAL AL JUDEŢULUI,**

Alin TișeSimona Gaci